[{"text_idx": "#000000", "text": "Ostalaritzaren irekiera baimendu da bihartik aurrera"}, {"text_idx": "#000007", "text": "Ostalaritza- eta jatetxe-establezimenduak gehienez ere 20:00etan itxi beharko dira \u2013beze\u00adroak ateratzea barne\u2013, eta ezingo dira 06:00ak baino lehen ireki jendearentzat.\nEtxera eramateko eskaerak 21:00ak arte entregatu ahal izango dira establezimenduan bertan, aurrez hitzordua eskatuta, eta, edonola ere, itxita egongo da beste edozein zerbitzu eskaintzeko. Etxez etxeko banaketa 22:00ak arte egin ahal izango da.\nAire zabaleko terrazetan eskaini ahal izango dute zerbitzua, eta gehienez ere edukieraren %50eko erabilgarritasuna izango dute barruan.\nMaskara erabiltzea nahitaezkoa izango da etengabe, elikagaiak edo edariak hartzen direnean izan ezik.\nMahai desberdinetan eserita dauden pertsonen artean, kanpoan zein barruan, gutxienez metro eta erdiko distantzia egokia man\u00adtentzen dela bermatu beharko da. Mahai bakoitzeko bezero-taldeak ezin izango dira 6 lagun baino gehiagokoak izan. Lau lagunentzako mahai prestatuetan, lau bezero bakarrik bildu ahal izango dira, eta bi mahai batu ahal izango dira gehienez sei laguneko talde baterako.\nDebekatuta dago barran edo zutik kontsumitzea, eta, barruan nahiz kanpoan, erabiltzaileek mahaian eserita kontsumitu beharko dute.\nBerariaz gomendatzen da establezimendu horietako terrazetan eta hauen inguruan ez erretzea eta establezimendu barruan telebistaz eskaintzen diren kirol-ekital\u00addiak taldean ez ikustea"}, {"text_idx": "#000008", "text": "2021eko urtarrilaren 1ean, 5ean eta 6an, merkataritza-establezimendu guztiak eta ostalaritzako eta jatetxeetako establezimendu eta zerbitzu guztiak 18:00etan itxi beharko dira."}, {"text_idx": "#000009", "text": "2021eko urtarrilaren 1ean eta 6an, merkataritza-guneak eta ostalaritzako eta jatetxeetako establezimendu eta zerbitzuak oro ezin izango dira 09:00ak baino lehen ireki."}, {"text_idx": "#000010", "text": "Bukatzeko, gogoratu ostalaritza egun batzuetan behintzat irekiko bada ere, herriko inzidentzia-tasa altua dela, eta ia egunero koronabirus kasu berriak izaten ari garela. Arduraz jokatzea eskatzen dugu, bai herriko osasun egoera okertu ez dadin, baita herriko ostalarien lana are gehiago zaildu ez dezagun ere."}]